Olimpos Bəydağları Milli Parkı

Olimpos Beydağları Milli Parkı və ya Beydağları Sahil Milli Parkı — Türkiyənin Antalya əyalətində yerləşən milli park. Milli Park Mersin-Antalya-Muğla sahil yolunun bir parçası olan Antalya-Kemer-Kumluca avtomobil yolunun üstündə yerləşir. Pamfiliya və Likiya sərhəddində yerləşən milli parkın içində antik Olimpos, Phaselis və İdyros şəhərləri yerləşir.

 Yaradılması 
Türkiyə Respublikası hökumətinin 16 mart 1972-ci il qərarı ilə Beydağları Sahil Milli Parkı elan edildi. 1988-ci ildə yaşayış yerlərinin Milli Parkın ərazisindən çıxarılması ilə 31.018 hektar yerə sahib olan park, Antalyanın cənub-qərbində Sarısudan başlayıb, Kemer-Kumluca sahil xətti boyunda Aralıq dənizi boyunca Gelidonya burnuna qədər uzanır.

 Haqqında 
Milli Park, Qərbi Tavr dağlarının Gənc dağlar qurşağında yerləşir. Aralıq dənizi bölgəsinin bütün ekoloji xüsusiyyətlərinə sahib olan bölgədə bitki örtüyü dəniz sahilində fıstıq ağacları ilə başlayır, yüksəldikcə Kızılca, karaçam və 1000 m yüksəkliklərdə isə sidr ağacları yerləşir.

Park sərhədləri içində 1000-ə yaxın bitki növü vardır ki, bunların içində də 21-i endemik bitki növüdür. Milli Parkda ayı, dağ keçisi, çöl donuzu, tülkü, çaqqal, canavar, sansar və müxtəlif quş və balıq növləri yaşayır.
Olymposun bir neçə km qərbindəki dağlıq ərazisində "Likiyanın sönməyən atəşi" adlandırılan təbii qaz əsrlər boyunca yanmaqda davam edir və Bellerofontos mifologiyasında Çimaira (Yanan daş) adıyla keçərək bölgəyə mifoloji dəyər qazandırır.Beydağları Sahil Milli Parkı  T.C. Orman ve Su İşleri Bakanlığı VI Bölge MüdürlüğüOlympos-Beydağları Milli Parkı  www.olymposteleferik.com

 Nümayiş obyektləri 
Likiya bölgəsinin şərqində yerləşən Milli Park antik dövrdə yaşayış məskəni olmuşdur. Sahilin şimalındakı Beldibi mağarasında tapıntılar bunu isbatlayır. Milli Parkın ən əhəmiyyətli məskunlaşma yerləri e.ə. VII əsrdə Rodos kolonistləri tərəfindən salınan Phaselis (Tekirova) və Olimpos şəhərləridir ki, parka gələn qonaqların ən çox səfər etdiyi məkanlardan sayılır. Ayrıca Kemer yaxınlığındakı İdyros, Adrasan limanı və Qaqa bölgələridə qonaqların səfər etdiyi məkanlardan biridir.

 Həmçinin bax 
 Likiya yolu
 Antalya

 İstinadlar 

Kateqoriya:Türkiyə milli parkları
Kateqoriya:16 martda yarananlar
Kateqoriya:1972-ci ildə yaradılmış qoruq əraziləri